III. Abtheilung. Historische Section. 



75 



Statuten von 1610. 

 repetitam et declaratam sequentibus annis eandem confessionem minime 

 reiectam volumus neque aliam praeterea ab hac in doctrina fidei ad salutem 

 necessaria diversam ecclesiarum Marchicarum confessionem agnoscimus, 

 multo minus reformatas in Germania ecclesias, quarum nos quoque 

 membrum esse profitemur, ab Augustanae confessionis societate et pacis 

 publicae beneficio excludendas censemus. Atque ut id testatum omnibus 

 faceremus, nomen nostrum propria manu adscripsimus sigillique nostri 

 maioris impressione confirmationem hanc communivimus. Fiebat hoc in 

 fortalitio nostro Cusirinensi vigesimo octavo die mensis Aprilis anni 

 millesimi sexcentesimi quadragesimi tertii post salutem per Christum 

 humani generis redemptorem et servatorem partam. 



Fridericus Wilhelm us elector. 

 Siegel. 



(52) 5. Capita reformationis 



instituendae in academia Francofordiana cum confir mati o ne 



eiusdem 

 de anno 1564. 



Cum illustrissimus princeps et elector Joachimus, marchio Brande- 

 burgensis etc. dominus noster clementissimus nobis serio iniunxerit et 

 mandarit, ut ineamus rationem, qua academia nostra, quae propter 

 dissidia quaedam et alias causas nonnihil collabi et minui coepit, pristino 

 statui et flori restituatur, iudicavimus nihil prius esse faciendum, quam 

 in hoc pio et necessario negotio ad multorum utilitatem atque salutem 

 Spectante || summa, qua possimus, fide et industria ipsius clementissimae 

 celsitudini obtemperaremus. Requirit enim officii nostri ratio, cum ab 

 inclyto principe ad academiae gubernationem et docendi officia simus 

 adhibiti et intelligamus optimo principi salutem academiae magnae curae 

 esse, ut omnes conatus et studia nostra ad ipsius amplificationem et 

 conservationem conferamus. Nos itaque rector et omnium facultatum 

 professores per multam deliberationem consideratis statu academiae et 

 tam docentium quam discentium in ipsa officiis hanc iudicavimus esse 

 omnium optimam et ipsi instaurandae ornandaeque accommodatissimam 

 viam, quam consentientibus omnium voluntatibus et suffragiis hoc scripto 

 explicare atque complecti visum fuit. Petimus autem obnixe, ut 

 illustrissimus princeps hoc consilium nostrum cognoscat et pro sapientia 

 atque iudicio singu(53)lari diiudicet, atque si celsitudini suae probabitur, 

 confirmet atque tueatur. 



I.') 



Primum autem omnium volumus propter gloriam dei, cuius prima et 

 praecipua cura sit inter omnes tam sacrae theologiae quam reliquarum 



1) Die Numerierung nicht im Original. . 



